ZAVOD ZA HITNU MEDICINU POŽEŠKO-SLAVONSKE ŽUPANIJE

Osječka ulica 109,  Požega
STRUČNO VIJEĆE

U Požegi 17. veljače 2026. godine. 
ZAPISNIK SA 02. SJEDNICE STRUČNOG VIJEĆA
ZAVODA ZA HITNU MEDICINU PSŽ
02. sjednica Stručnog vijeća Zavoda za hitnu medicinu Požeško-slavonske županije održana je 17. veljače 2026. godine u 10:00 sati u prostorijama sjedišta Zavoda. 

Sjednici su nazočili:

1.
Ivan Ivanković, univ.mag.med.techn. spec. u djel. hit.med. – predsjednik

2.
Alen Kusulja, dr.med.spec. hitne medicine – član/zamjenik predsjednika

3.
Rihard Perinović, dr.med. spec. obit.med. član 

4.
Antonio Skalnik, dr.med. specijalizant - član

5.
Miroslav Vondra, bacc.med.techn. spec. u djel. hit.med.- član 

6.
Igor Dovođa, bacc.med.techn. spec. u djel. hit.med. – član

Ostali:

-
Fabijan Barišić, ravnatelj ustanove
Odsutni:

· Antonio Skalnik, dr.med. specijalizant - član

Predsjednik Stručnog vijeća Ivan Ivanković pozdravio je prisutne članove Stručnog vijeća te je predložio sljedeći 

DNEVNI RED

1. Usvajanje Zapisnika sa prethodne sjednice Stručnog vijeća,

2. Implementacija vozila – 2 nova vozila VW CRAFTER u TIM-u 1 Zavoda za hitnu medicinu PSŽ – normativni okvir, organizacija opreme i prijedlozi za unapređenje u idućem ciklusu nabave, 
3. Razno.

Predloženi dnevni red jednoglasno je usvojen od članova Stručnog vijeća.

AD/1

Članovi Stručnog vijeća jednoglasno su usvojili Zapisnik sa prethodne sjednice Stručnog vijeća Zavoda za hitnu medicinu Požeško-slavonske županije.

AD/2
Predsjednik SV daje riječ pomoćniku za sestrinstvo. Pomoćnik za sestrinstvo Miroslav Vondra objašnjava da je sukladno razvoju sustava izvanbolničke hitne medicinske službe u Republici Hrvatskoj te standardizaciji voznog parka prema važećim normama, Zavod za hitnu medicinu Požeško-slavonske županije uveo 2 vozila VW Crafter u sastav Timova 1 (Požega, Pakrac).

Uvođenje novog vozila zahtijeva:

· usklađenost s HRN EN 1789 (Medicinska vozila i njihova oprema- Cestovna vozila hitne pomoći)

· poštivanje smjernica Hrvatskog zavoda za hitnu medicinu (HZHM)

· primjenu aktualnih ERC smjernica za reanimaciju

· osiguravanje sigurnosti posade i pacijenta sukladno propisima o zaštiti na radu

Cilj ovog rada je stručna analiza implementacije vozila u operativni sustav Timova 1, s posebnim naglaskom na raspored, kontrolu i sigurnosno-tehničke aspekte medicinske opreme.

Vozilo VW Crafter implementirano je kao vozilo što zadovoljava minimalne dimenzije medicinskog prostora, propisane sustave pričvršćivanja opreme, sigurnosne zahtjeve za transport pacijenta, certificirane nosače medicinskih uređaja, sustav napajanja sukladan normi

Praksa je pokazala da uvođenje novog tipa vozila zahtijeva razdoblje prilagodbe, osobito u pogledu ergonomije rada.

Raspored medicinske opreme- stručna analiza

Raspored opreme organiziran je prema principima:

Ergonomije: 

- 
dostupnost ključne opreme iz sjedeće pozicije

- 
minimalno okretanje tijela tijekom intervencije

- 
jasno definirane funkcionalne zone

Sigurnosti:

· certificirani nosači monitora i respiratora

· mehaničko osiguranje torbi i boca kisika

· sprječavanje sekundarnih ozljeda pri naglom kočenju

Logičke organizacije: Oprema je grupirana prema funkcionalnim cjelinama: dišni put, cirkulacija, trauma, lijekovi, potrošni materijal. Time se smanjuje vrijeme pronalaska opreme i povećava učinkovitost postupanja.

Sustav kontrole i nadzora opreme: 

Radi osiguranja kvalitete i sigurnosti, uspostavljen je višerazinski sustav kontrole. Sustav kontrole vozača (prema obrascu za primopredaju cestovnog vozila hitne medicine i medicinske opreme) i sustav kontrole medicinske opreme MS/MT (prema obrascu za primopredaju cestovnog vozila hitne medicine i medicinske opreme), detaljna inventura, servis i kalibracija medicinske opreme. Ovakav sustav smanjuje rizik tehničkog otkaza tijekom intervencije i povećava sigurnost pacijenta.

Analizom rada u vozilu utvrđeni su sljedeći aspekti za unaprjeđenje:

· potreba za dodatnom modularnošću skladišnih prostora

· optimizacija pozicije pojedinih torbi

· dodatne mogućnosti napajanja uređaja

· standardizacija rasporeda u svim vozilima Tim 1

Preporuke za idući ciklus nabave

Na temelju operativnog iskustva predlaže se:

Tehničke nadogradnje:

· unaprijeđeni sustav punjenja baterija

· dodatne 220V utičnice

· poboljšana radna LED rasvjeta

Ergonomija:

· bilateralni pristup pacijentu

· dodatne vertikalne jedinice za pohranu

· optimizirani raspored ladica prema učestalosti korištenja

Standardizacija:

· jedinstveni raspored opreme u svim vozilima Zavoda

· uključivanje operativnog osoblja u planiranje

· testna faza prije konačne nabave

Zaključak

Implementacija vozila VW Crafter u Tim 1 predstavlja značajan napredak u tehničkom i sigurnosnom smislu te je usklađena s važećim normativnim okvirom Republike Hrvatske i Europske unije. Daljnji razvoj treba temeljiti na: kontinuiranoj evaluaciji rada, normativnoj usklađenosti, ergonomskim principima, standardizaciji i kontroli kvalitete. Sustavni pristup organizaciji i nadzoru opreme izravno doprinosi sigurnosti pacijenta, učinkovitosti intervencije te profesionalnoj odgovornosti zdravstvenih djelatnika.
Članovi SV jednoglasno su usvojili točku dnevnog reda.

AD/3
Pod točkom 3. nije bilo daljnjih rasprava.
Sjednica Stručnog vijeća završila je u 10:40 sati. 


 Predsjednik/zamjenik Stručnog vijeća:

                                                                                      _____________________________________       

